b'\n_START_ARTICLE_\nAir Terjun Jeram Linang\n_START_PARAGRAPH_\nAir Terjun Jeram Linang merupakan satu tempat beriadah yang terletak di Machang. Ia merupakan air terjun terawal dimajukan di negeri Kelantan._NEWLINE_Air Terjun Jeram Linang terletak di Hutan Simpan Ulu Sat, Machang dan memiliki banyak kemudahan asas seperti tandas awam, tempat rehat, musalla, restoran dan tempat letak kereta. Pengunjung air terjun Jeram Linang ini boleh melakukan aktiviti merentas hutan dan mandi-manda di tempat kawasan ini. Air Terjun Jeram Linang turut menyediakan kawasan perkhemah bagi mereka yang ingin bermalam di kawasan ini.'